
Ce studii au candidaţii la prezidenţiale! Dianei 
Soșoacă îi lipsește CV-ul și cei 7 ani de acasă 

România se află în pragul alegerilor prezidenţiale, alegeri cu o importanţă majoră 
ce vor da cursul ţării pe următorii 10 ani. Avem o luptă dură cu candidaţi de 
calibru, dar și impostori ce vor să păcălească electoratul, personaje ce pot fi 
încadrate la categoria impostori vremelnici. Aici poate fi încadrată și președinta 
SOS, Diana Șoșoacă, o doamnă fără cei 7 ani de acasă. 


Candidatul PSD la prezidenţiale, Marcel Ciolacu, are ceva 
probleme cu studiile, acesta evitând constant să își 
prezinte diploma de Bacalaureat 


Conform CV-urilor sale oficiale, din care lipsește orice referinţă la liceul pe care l-a 
terminat și anul în care a avut loc acest lucru, Marcel Ciolacu a devenit student în 
anul 1991, la vârsta de 24 de ani. În acel an, a fost înmatriculat la Facultatea de 
Drept a Universităţii Ecologice din București (UEB). "Domnul lon Marcel Ciolacu a 
fost student la învățământ cu frecvenţă”, se arată într-un răspuns al UEB. 


De asemenea, în CV nu apare și o informaţie-cheie legată de facultate: Ciolacu a 
menţionat faptul că a absolvit în 1995, dar, într-un răspuns trimis de universitate, se 
precizează că "A susţinut și promovat examenul de licenţă în 2004. Examenul a fost 
susținut în cadrul UEB.” Erau primii ani în care Universitatea Ecologică organiza 
sesiuni de licenţă după ce, cu un an înainte, fusese acreditată de Ministerul Educaţiei 


și primise acest drept. 


O întrebare fără răspuns rămâne aceea dacă Marcel Ciolacu a mai susținut examene 
de licenţă între 1995 și 2003, în cazul unui răspuns afirmativ reieșind că le-a picat, de 
vreme ce a obținut diploma în 2004. Conform legii, absolvenţii facultăților private 
autorizate provizoriu susțineau examenul de licenţă la universităţi de stat. Din 
informațiile disponibile pe Internet, reiese că, cel puţin în anul 2000, absolvenţii de 
Drept de la UEB mergeau pentru a-și lua această diplomă în urma unui examen la 
Academia de Poliţie "Alexandru loan Cuza” din București. Nici UEB și nici Academia 
de Poliţie nu au răspuns unei solicitări în care erau întrebate dacă politicianul a 
susținut examene de licenţă între 1995 și 2003. 


De anul 2003 se leagă alt mister din studiile lui Ciolacu. CV-ul indică faptul că, în acel 
an, el s-a înscris, tot la UEB, la “studii postuniversitare de specialitate”. În principiu, 
înscrierea la astfel de cursuri se poate face prin depunerea unei diplome de licenţă, 
pe care, însă, Ciolacu a obținut-o un an mai târziu, în 2004. O solicitare din 5 mai 
2023 trimisă UEB, pe marginea acestui subiect, nu a primit răspuns în ciuda 
insistențelor, inclusiv la nivelul rectorului universităţii. 60m.ro a solicitat și 
Ministerului Educaţiei să transmită care erau, în anul universitar 2003-2004, studiile 
necesare înscrierii la acest nivel de cursuri. Până la ora editării acestui articol, nu a. 
primit răspuns. 


Din informaţiile disponibile public, au existat și există anumite studii postuniversitare 
la care înscrierea poate avea loc doar prin depunerea diplomei de absolvire, dar 
acestea trebuie să vină, tematic, în continuarea studiilor din facultate. Or, Ciolacu a 
absolvit Dreptul, iar studiile sale postuniversitare de specialitate, conform CV-ului, au 
fost în domeniul "Management şi finanţare locală”. 


La capitolul Educaţie și formare, Ciolacu a mai menţionat în CV cursuri 
postuniversitate în domeniul securităţii şi apărării naţionale, la Colegiul Naţional de 
Apărare (2008-2009) și un masterat de Bazele sectorului public. Managementul 
finanţelor publice, la SNSPA (2010-2012). 


E| a încercat să obţină și titlul de doctor, fără succes. Astfel, în 2019, a fost 
exmatriculat de la studiile doctorale ale Academiei Naţionale de Informaţii “Mihai 
Viteazul”, instituție subordonată Serviciului Român de Informaţii (SRI), după ce 
fusese doctorand la această universitate din 2013. Titlul lucrării sale era „Controlul 
parlamentar din perspectiva securităţii naţionale” — o analiză a relaţiilor dintre 
comisiile parlamentare și serviciile de informaţii — SRI și Serviciul de Informaţii 
Externe (SIE). 


Președintele AUR, George Simion, primul candidat de 10 
la președinția României 


George Simion e foarte deschis în privinţa studiilor sale. Acesta a publicat singur pe blogul 
său datele despre studiile sale, inclusiv diplomele și foaia matricolă de la Bacalaureat, în 
comparaţie cu ceilalți candidaţi la prezidenţiale. 


Tot mai mulţi sunt interesaţi de “ce studii are George Simion”. Nu sunt secrete, nu 
mă ascund, așa că vorbim aici, pe blogul meu și despre acest subiect. 


Vă spun astăzi ce studii are George Simion. Datele sunt publice, nu există secrete, 
știți bine că sunt transparent și nu mă ascund de nimeni. 


Sunt absolvent, în anul 2005, al Colegiului Naţional „Gheorghe Lazăr” din București, 
unul dintre cele mai bune din ţară. Nu că o spun eu, dar o dovedesc statisticile 
oficiale. 


Am obţinut la examenul de Bacalaureat nota 10 la proba orală la Limba și Literatur. 
Română, tot 10 la proba orală la Limba Franceză, în timp ce la probele scrise am avut 


următoarele note: Limba și Literatura Română, nota 9, la Istoria Românilor nota 9.55, 
iar la Limba Engleză, nota 9.60. 


La Educaţie Fizică am primit nota 10. 


Am urmat apoi cursurile Facultăţii de Administraţie și Afaceri din cadrul Universităţii 
din București, pe care le-am absolvit în anul 2008. 


Peste doi ani, în anul 2010, am devenit absolvent al programului de masterat la 
Universitatea „Alexandru loan Cuza” din lași, având ca temă de cercetare „Crimele 
comunismului”. 


Pe lângă activitatea pe care o prestez în lumea politică, despre care aveţi informații 
aici, pe blogul meu, sau pe site-ul partidului AUR, am publicat și cărţile „Blocaţi în 
labirint”, care prezintă miturile corespondente statului dintre Prut şi Nistru şi prezintă 
motivele pentru care Republica Moldova este ultimul stat din Europa, și cea intitulată 
„Cum i-am cunoscut pe Klaus lohannis, Dan Barna, Traian Băsescu și lon Iliescu”, o 
povestire a propriilor experienţe ale lui George Simion din ultimii ani. Vă invit să le 
citiţi, gratuit, aici. 


Despre activităţile mele civice, amintesc doar că din 2006 m-am remarcat ca și lider 
al grupării „Noii Golani”, care se dorea a fi o continuare a mişcării de stradă din 
1990. În cadrul mișcării am introdus și mesajul „Basarabia e România“. 


În perioada 2006-2011 am organizat acţiuni civice de impact în România și Republica 
Moldova. Detalii, AICI. 


Ce studii are Mircea Geoană, fostul președinte PSD 


Mircea Dan Geoană a absolvit Liceul Sf. Sava din București, la profil real, urmând mai 
apoi cursurile Facultăţii de Mecanică, în cadrul Institutului Politehnic București, 
precum și ale Facultăţii de Drept din București. 


De asemenea, Mircea Dan Geoană a absolvit în 1992 „Ecole Nationale 
d'Administration de Paris”, iar mai apoi urmând cursurile Instituții Democratice al 
NATO. 


In perioada în care a fost ambasador al României la Washington, a urmat Programul 
de dezvoltare managerială al Grupului Băncii Mondiale, în cadrul Harvard Business 
School. 


Este doctor în economia mondială, titlul pe care la obţinut în urma cursurilor de la 
Academia de Studii Economice din București. Acest titlu de doctor este susceptibil 
de plagiat. Emilia Șercan îi verifică teza de doctorat a candidatului la prezidenţiale, 
Mircea Geoană. Dacă se dovedești că dl. Mircea Geoană este un plagiator, precum 
alţi lideri PSD, visul său de a deveni președintele României va fi spulberat. 


Ce studii are Diana Șoșoacă, un candidat fără cei 7 ani de 
acasă 


Diana Șoșoacă este una dintre cele mai controversate figuri din politica 
românească. Este specializată în scandaluri și circ ieftin, însă mulţi români cad în 
capcana aceastei doamne cu carenţe grave privind bunele maniere. Dianei 
Șoșoacă îi lipsește CV-ul și cei 7 ani de acasă. Nu poţi ocupa funcţia supremă în 
stat dacă nimeni nu știe cine ești cu adevărat. Sunt cunoscute de asemenea 
vizitele sale dese pe la Ambasada Rusiei, fapt ce ar trebui să dea de gândit oricărui 
cetățean român când pune ștampila pe acest candidat sulfuros. Oare ce are de 
ascuns această stimabilă doamnă? 


Deși se recomandă ca un avocat de calibru, CV-ul său nu este public. Nimeni nu 
știe nimic despre studiile sale și locurile sale de muncă. Deși i s-a cerut insistent să 
își facă public CV-ul, nici până în ziua de azi nu a apărut pe site-ul senatului 
României. Singurul lucru cunoscut despre doamna Șoșoacă este faptul că are un 
masterat în Dreptul Afacerilor și își câștiga existenţa din avocatură înainte de a 
deveni senator. 


Diana Șoșoacă a ocupat funcţia de consilier personal pe chestiuni juridice ale lui 
Eugen Dijmărescu(PSD), ministrul delegat pentru comerț în cabinetul Adrian 
Năstase. Diana Șoșoacă făcea parte din cabinetul Adrian Năstase când acesta a 
vândut PETROMU-ul Austriei, iar industria grea românească era devalizată și 
vândută pe nimic. 


Dijmărescu a fost dovedit ca lucrător al Securităţii Statului, mai exact avea funcţia u_ 
ofițer acoperit al DIE, serviciul de informaţii externe al Securităţii în perioada 


comunistă. Dijmărescu a urmat o serie de specializari post-universitare în Occident 
destul de ciudate demne de activitatea sa subversivă: Seminarul de Studii Americane 
din Salzburg (1973), un stagiu la Brookings Institution (1981) și un stagiu la 
Universitatea de Stat din Arizona, Tempe (1985). Până în 1990, generalul DIE Eugen 
Dijmărescu a ocupat și poziţii ierarhic superioare în cadrul Institutului de Economie 


Mondială, fiind și secretar PCR pe institut. 


Ce studii are Piedone. A terminat liceul la 32 de ani, iar 
apoi a făcut o facultate cunoscută drept „fabrică de 
diplome pentru politicieni” 


Cristian Popescu Piedone, candidat la Primăria Capitalei, este cunoscut pentru 
scandalurile în care a fost implicat de-a lungul anilor, însă puţini sunt cei care știu 
ce studii are. 


Cristian Popescu Piedone a fost primar al Sectorului 4 timp de șapte ani și jumătate, 
iar acum ocupă aceeași funcţie la Sectorul 5. Piedone a stârnit ample controverse și 
atunci când și-a desemnat fiul, actual deputat PSD, candidat la Primăria Sectorului 5. 
A fost condamnat la închisoare și a fost în centrul multor controverse și scandaluri, în 
special legate de tragedia Colectiv. 


În ceea ce privește studiile, Piedone nu a fost tocmai un elev model. El a terminat 
clasa a IX-a în 1980, la liceul „George Coşbuc” din Bucureşti, cu media generală 5,42. 
În clasa a X-a, a obținut media generală 5,33, după care a făcut o pauză de 13 ani. În 
1996, el a terminat clasa a XI-a la liceul „Dimitrie Bolintineanu”, cu media generală 
5,22, 


De cealaltă parte, clasa a XII-a a terminat-o la Grup Şcolar Industrial „Dimitrie Gusti”, 
în anul următor, 1997, cu media generală 5,26. Ajunge şi în clasa a XIII-a, special 
concepută pentru cei de la fără frecvenţă, pe care a absolvit-o, tot la „Dimitrie Gusti”, 
cu media generală 5,70. 


In ceea ce privește Bacalaureatul, el a obținut următoarele note: 5,12, la Limba şi 
literatura română (scris), 6 la proba orală, iar 5 la Matematică. 


Chiar dacă nu s-a descurcat prea bine la școală, el a terminat apoi și o facultate, 
după cum mărturisea într-un interviu acordat jurnalistei Denise Rifai. 


La 35 de ani, Piedone s-a înscris la Științe Economice la Universitatea Petroșani, altă 
instituție de învăţământ renumită ca fiind „fabrică de diplome pentru politicieni”. 


Ce studii are Elena Lasconi, posibilul candidat USR la 
președinție 


Elena Lasconi are un CV mai romanţat. Doamna Lasconi este absolvent al Liceului 
Pedagogic „Sabin Drăgoi” Deva și economist licenţiat al ASE București în profilul 
economic managementul turismului și comerțului. 


Elena Lasconi a fost angajat al Știrilor PROTV timp de 25 de ani, unde a ocupat 
diferite funcţii, printre care putem enumera următoarele: reporter, realizator și 
moderator TV, producător, corespondent de război, prezentator, trainer, dar și sales 
manager (2004-2005); Doamna Lasconi a lucrat din 1996 și până în martie 2020 la 
PROTV. În 2020 a fost ales primar al orașului Câmpulung Muscel din partea USR. 
Aceasta a fost izolată în cadrul partidului neomarxist fiindcă a recunoscut public că 
susține familia tradiţională. 


Nicolae Ciucă, un plagiator în slujba liberalilor 


Nicolae Ciucă s-a născut la 7 februarie 1967 în localitatea Pleniţa, judeţul Dolj. A 
absolvit Liceul Militar “Tudor Vladimirescu” din Craiova, în 1985, şi Şcoala Militară de 
Ofiţeri Activi “Nicolae Bălcescu” de la Sibiu în 1988. 


După absolvirea şcolii militare, a fost repartizat comandant de pluton lansare la 
Regimentul 26 Mecanizat, iar în perioada 1989-1992 a fost comandant pluton 
cercetare şi instrucţie, la Batalionul 121 Cercetare. În anul 1990 a urmat Cursul de 
perfecţionare de comandanţi companii cercetare. În perioada 1992-1993 a fost ofiţer 
de stat major în biroul operaţii, la acelaşi batalion. 


A urmat cursurile Academiei de Înalte Studii Militare, specialitatea arme întrunite, în 
perioada 1993-1995, iar după absolvire a fost numit ofiţer de stat major la biroul 
operaţii şi pregătire pentru luptă al Brigăzii 2 Mecanizată. 


În perioada 1996-1997 a participat la misiunea UNAVEM III, Angola, ca ofiţer de st 
major. În anul 1997 a urmat Cursul de stat major tip brigadă. 


Între 1998-2001 a fost şef de stat major la Batalionul 26 Infanterie. În această 
perioadă a absolvit Cursul de instructori pentru menţinerea păcii (Turcia), în anul 
1999, Cursul PSO (operaţii în sprijinul păcii) şi Cursul de limba engleză în anul 2000, 
iar în anul 2001, Cursul JOINT şi operaţii multinaționale. În anul 2000 a participat la 
exerciţiul multinațional “Blue Danube 2000”, încadrând funcţia de comandant al 
Componentei Terestre) şi la exerciţiul “Dinamyc Response” în Kosovo, încadrând 


funcţia de şef de stat major al Batalionului 26 Infanterie — rezerva strategică SACEUR. 


Între anii 2001 şi 2004 a fost comandantul Batalionului 26 Infanterie, cu care a 
participat la Misiunea Enduring Freedom |, Afganistan (2002-2003), şi Antica 
Babilonia, Irak (2004). În anul 2001 a participat la exerciţiul multinațional “Dinamyc 
Response” în Bosnia şi Herţegovina, încadrând funcţia de comandant al Batalionului 
26 Infanterie — rezerva strategică SACEUR, iar în anul 2003, la exerciţiul ISAF, a fost 
conducătorul/directorul exerciţiului (OCE/EXDIR). 


În anul 2003 a obţinut titlul de doctor în ştiinţe militare, iar în anul 2004 a urmat 
Cursul de relaţii civili militari în Europa de Est şi Asia Centrală, Hulburt Field, Florida — 
SUA. În perioada 2004-2006 a fost şeful operaţiilor la Brigada 2 Infanterie, iar în 
perioada 2006-2007, împuternicit şef de stat major al aceleiaşi brigăzi. 


În anul 2005 a urmat Cursul de limba engleză — terminologie NATO, York University, 
iar în anul 2006 şi-a aprofundat cunoştinţele absolvind, în SUA, Colegiul de război, 
trupe de uscat, şi a obţinut Masterul în Studii Strategice. 


În perioada 2007-2009 a îndeplinit funcţia de locţiitor al Brigăzii 282 Infanterie 
Mecanizată, iar în perioada 2009-2011, comandant al brigăzii. În anul 2010 a 
participat la exerciţiul Eurasian Star (NRDC-Turcia), comandant de brigadă. 


La 25 octombrie 2010 a fost înaintat la gradul de general de brigadă, iar din ianuarie 
2011 a fost numit comandantul Diviziei 2 Infanterie. În anul 2012 a absolvit cursul 
postuniversitar “Securitate şi bună guvernare” la Colegiul Naţional de Apărare, 
Bucureşti. 


La 9 mai 2013 a fost înaintat la gradul de general-maior. 
Pentru rezultatele obţinute de-a lungul carierei a fost distins cu Ordinul Naţional 


“Pentru Merit”, în Grad de Ofiţer, Ordinul Naţional “Pentru Merit” în Grad de Cavaler, 
Semnul Onorific în Serviciul Patriei, XV, XX, XXV, Medalia ONU pentru misiunea 


UNAVEM III, Emblema de Onoare a Armatei României, Emblema de Onoare a 
Statului Major al Forţelor Terestre, Emblema de Onoare a Informaţiilor Militare, 
Emblema de Onoare a Logisticii, Emblema de Onoare a Forţelor Aeriene, Emblema 
de Onoare a Medicinei Militare, Emblema de Onoare a Forţelor Navale, Emblema de 
Onoare a Comunicaţiilor şi Informaticii, - Emblema de Onoare a Statului Major 
General. 


La 15 octombrie 2014, generalul-maior Nicolae Ciucă a fost înlocuit la comanda 
Statului Major al Forţelor Terestre cu generalul-maior Dumitru Scarlat, preluând, cu 
aceeaşi dată, funcţia de locţiitor al şefului Statului Major General. 


General-locotenentul cu trei stele Nicolae-lonel Ciucă a fost numit în funcţia de şef 
al Statului Major, începând cu data de 1 ianuarie 2015, prin decret semnat de 
preşedintele Klaus lohannis. Nicolae Ciucă a ocupat funcţia de prim-ministru al 
României cu ajutorul președintelui Klaus lohannis. De asemenea, Nicolae Ciucă a fost 
acuzat de plagiat, însă instituţiile sistemului au încercat să îi acopere fapta penală și 
imorală. Nicolae Ciucă i-a copiat lucrarea de doctorat a fostului lider PSD, losif 
Armaș. 


+Bacalaureat ice studii au candidatii la prezidentiale cristian popescu piedone 
Hcv-uri 4Diana Sosoaca diana sosoaca fara cei 7 ani de acasa 
+Elena lasconi /george simion + Marcel Ciolacu /mircea geoana 


nicolae ciuca /plagiat /presedintia romaniei 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Comentează! 


Politică 
Ursula von der Leyen, trasă pe linie 

Liderii UE nu au ajuns încă la o decizie cu privire la un al doilea 
mandat pentru Ursula von der Leyen în funcţia de preşedinte al 
Comisiei Europene, a anunţat marţi dimineaţa devreme 
preşedintele Consiliului European, Charles Michel, transmit 
agenţiile internaţionale de presă. 


„Scopul de astăzi nu a fost de a lua o decizie”, a declarat Michel 
jurnaliştilor după dineul de lucru al liderilor UE, în pofida 
aşteptărilor larg răspândite privind un acord rapid. „Acest lucru 
este planificat pentru săptămâna viitoare”, relatează DPA. 


Mai degrabă, a spus Michel, scopul reuniunii de luni a fost „de a 
avea un schimb de opinii aprofundat”. El a spus că reuniunea de 
luni a fost „un pas util pentru a pregăti următorul Consiliu 
European”. 


Sprijinul politic pentru von der Leyen ar fi trebuit să pună capăt la 
luni de speculaţii cu privire la persoana pe care liderii UE ar putea 
să o nominalizeze pentru funcţia de conducere a blocului, după 
alegerile pentru Parlamentul European de săptămâna trecută. 


Întâlnirea liderilor a fost prima de la alegerile europarlamentare, 
în urma care s-au înregistrat câştiguri pentru centru-dreapta şi 
naţionaliştii de dreapta, dar înfrângeri umilitoare pentru 
preşedintele francez Emmanuel Macron şi cancelarul german Olaf 
Scholz. 


La dineul de la Bruxelles, cei 27 de lideri naţionali ai UE au discutat 
despre cine artrebui să conducă puternicul organism executiv al 
Comisiei Europene, cine ar trebui să prezideze reuniunile 
Consiliului European şi cine ar trebui să ocupe postul de şef al 
politicii externe. 


Era de aşteptat ca aceştia să o desemneze pe Ursula von der Leyen 
din Germania pentru un al doilea mandat la şefia Comisiei 
Europene, pe fostul premier portughez Antonio Costa ca 
preşedinte al Consiliului şi pe şefa guvernului estonian Kaja Kallas 
ca şefă a diplomaţiei. 


Un trio format din von der Leyen, Costa - un socialist veteran - şi 
liberala Kallas ar asigura un echilibru politic şi geografic între 
funcţiile de conducere, consideră Reuters. 


Dar actualul preşedinte al Consiliului European, Charles Michel, a 
declarat că au nevoie de mai mult timp. 


„A fost o conversaţie bună, (ea) merge în direcţia bună, cred eu. 
Dar nu există niciun acord în această seară”, a declarat el 
reporterilor după cină. 

Michel a spus că partidele politice paneuropene au făcut 
propuneri cu privire la posturi şi că va fi nevoie de mai multă 
muncă pentru a ajunge la un acord. El nu a oferit detalii despre 
aceste propuneri. 


Liderii urmează să ia o decizie oficială în cadrul unui summit care 
va avea loc la 27-28 iunie. Von der Leyen va avea nevoie de 
sprijinul Parlamentului European, care va vota în prima sa sesiune 
din 16 iulie. 


Întreaga Comisie formată din 27 de membri, inclusiv şeful politicii 
externe, are nevoie, de asemenea, de sprijin parlamentar. 


Liderii au discutat, de asemenea, despre următorul ciclu legislativ 
de cinci ani, cu accent pe valorile comune, apărare şi 
competitivitate economică. Aceştia urmează să îşi confirme 
orientările privind „agenda strategică” în cadrul summitului de la 


sfârşitul lunii iunie. 


În curând, liderii ar trebui să primească un raport al lui Mario 
Draghi, fost premier italian şi preşedinte al Băncii Centrale 
Europene, privind stimularea perspectivelor economice ale UE. 
Într-un discurs ţinut vineri, acesta a declarat că blocul comunitar 
are nevoie de energie mai ieftină şi de o uniune a pieţelor de 
capital pentru a orienta economiile private către investiţii. 


Informaţiile iniţiale 


Liderii celor 27 de ţări membre ale UE dezbat luni seara la 
Bruxelles atribuirea „top jobs”, cele mai înalte posturi din UE, cu o 
posibilă reconfirmare a Ursulei von der Leyen la conducerea 
Comisiei Europene, după alegerile pentru Parlamentul European, 
informează AFP. 


Această reuniune informală este o primă întâlnire pentru şefii de 
stat şi de guvern din ţările UE după scrutinul din 6-9 iunie marcat 
de o ascensiune a extremei drept în mai multe ţări, între care 
Franţa şi Germania. 


Un Consiliu European este prevăzut să se reunească în 27-28 iunie, 
dar un consens pare deja să se contureze cu privire la cele patru 
posturi principale în UE. 


„Cred că lucrurile pot avansa eficient. În orice caz, este dorinţa 
mea”, a declarat vineri preşedintele francez Emmanuel Macron în 
cursul summitului G7 în Italia, unde a avut o întrevedere cu 
cancelarul german Olaf Scholz şi Ursula von der Leyen. 


O opinie similară a fost exprimată de cancelarul german: „O 
majoritate politică este pe cale să se formeze. Am sentimentul că 
nu serveşte la nimic să amânăm şi că lucrurile pot fi decise rapid”, 
a declarat Olaf Scholz sâmbătă postului de televiziune ARD. 


Reuniunea urma să înceapă la ora locală 18:00 (16:00 GMT). 
Preşedinta Comisiei Europene în exerciţiu trebuia să participe la 


Profi a scos din magazine un 
producător local, la două luni de la 


prelungirea contractului și creșterea 


comenzilor cu 30%. „Paguba mea a 
fost de 300.000 de lei” 

Prăvălia D Art este o companie care produce o gamă largă de 
deserturi, în special profiterol şi mousse-uri. Florin Ioniţă, 
patronul firmei, descrie părţile foarte bune ale supermarketurilor 
care lucrează în România, dar şi felul în care îşi folosesc forţa ca să 
supună piaţa. În Decembrie 2023, Profi a prelungit cu încă un an 
contractul cu firma Prăvălia D Art, ale căror produse le vindea de 
circa doi ani. Florin Ioniţă, proprietarul Prăvăliei D Art, descrie 
sistemul de retail ca având şi multe exigenţe bine venite, care fac 
bine consumatorului. El spune că, pe baza contractului, a început 
să comande din timp materia primă, cutiile de baxare, ambalaje, 
etichete şamd, în vederea onorării contractului. După două luni, în 
fehruarie 2024 a nrimit notificarea de reziliere unilaterală a 

contractului. Ce s-a întâmplat? 


Dispariţia din mai multe lanţuri de magazine a un producători 
români, precum magiunul Topoloveni sau îngheţata Cremola din 
Teleorman, relatată de HotNews.ro a fost urmată de o dezbatere 
în societate. 


Legislativul s-a sesizat şi au urmat audieri în comisiile 
parlamentare. Şi Consiliul Concurenţei a reacţionat, spunând că 
va culege, de la producători, nemulţumirile. Redacţia a solicitat un 
interviu cu unul dintre marile supermarketuri. Kaufland a 

arătat care sunt şi problemele retailerilor. „Peste 85% din 


articolele alimentare listate sunt de provenienţă locală”, a spus 
reprezentantul reţelei. 


Problemele relaţiei producător - retailer sunt mult mai 
complicate. O spune Florin Ioniţă, proprietarul Prăvăliei D Art, o 
firmă de produse alimentare, mai ales deserturi. 


Greu de convins, dar și mai greu de găsit 


Ca să te listezi într-un lanţ de retail trebuie să treci prin nişte filtre 
foarte dificile, explică Florin Ioniţă, într-o discuţie cu HotNews.ro. 
Conform lui, oricât de contraintuitiv ar părea, cel mai greu e să 
găseşti pe cineva de la marile reţele. „Persoanele de contact: buy- 
erii sau oamenii care se ocupă de achiziţii sunt foarte-foarte greu 
de găsit. Şi chiar dacă reuşeşti să dai de ei, o să constaţi că nu sunt 
printre cei mai cooperanţi oameni, cu mici excepţii”, spune Ioniţă. 


De exemplu, adaugă el, „există mai mulţi retaileri din partea 
cărora, în ciuda numeroaselor solicitări, nu am obţinut nici măcar 
o reacţie”. 


Cum decurge "degustarea” 


„Dar să presupunem însă că am ajuns în situaţia în care am dat de 
un om care acceptă să avem o întâlnire de sampling (în care 
nroducătaorul oferă mostre din nrodusul cu care vrea să se listeze- 

n.red). Aşa începe totul- cu o întâlnire de sampling. Uite ce 
produse am eu şi la ce calitate sunt. Le dai câteva mostre pentru a 
fi degustate”. 


„În funcţie de calitate, termen de valabilitate şi preţ, aceştia aleg 
dacă să meargă mai departe cu procesul de listare sau opresc tot 
procesul. Dacă aleg să meargă mai departe, începi să discuţi 
despre condiţiile contractuale: de la cum trebuie baxat produsul 
(câte produse să fie într-un bax, ce dimensiuni să aibă baxul 
şamd), la cum sau când să aibă loc livrările şi în ce cantităţi”, 
spune proprietarul Prăvăliei D Art. 


Antreprenorul spune că filtrele retailerilor 
sunt justificate 


În funcţie de condiţiile contractuale ale retailerului, omul de 
afaceri îşi calculează mai apoi un preţ de vânzare către retailer. 


„Tot procesul de listare durează aproximativ 4 luni”, explică Florin 
loniţă. Antreprenorul acceptă că descrie un proces normal, de 
aliniere de standarde. 


„Nu ai cum să lucrezi cu un retailer dacă nu ai mentalitatea şi 
competențele cerute de retailer. Adică certificări pentru calitate, 
cunoştiinţe pe partea logistică: paletizare, transportator autorizat 
DSV, termo-diagrame la fiecare livrare samd”. 


„Ne bucură faptul că sunt atât de atenţi şi că au aceste proceduri 
deoarece reprezintă o bariera de intrare. Se şi asigură de calitatea 
produsului oferit clientului final, ceea ce este şi prioritatea oricărui 
producător”. 


„Sincer să fiu, nu ştiu dacă după ce ei recepționează marfa impun 
aceleaşi condiţii şi oamenilor lor, dar din punct de vedere al 
recepţie ei îşi fac foarte bine treaba şi ştiu exact în ce condiţii 
trebuie să primească marfa ”, mai arată proprietarul Prăvăliei D 
Art. 


„La contracte, nu ai prea mult de ales decât 
să accepţi condiţiile impuse” 


„După ce ai intrat în contact şi ţi-au dat OK-ul pe partea de gust, 
intri în ceea ce înseamnă negocierea contractului. Ţi se trimite pe 
email contractul de colaborare împreună cu multe alte anexe cu 
privire la programarea comenzii şi a livrării, un ghid de conduită 
prin care ţi se atrage atenţia că nu ai voie să oferi cine ştie ce 
avantaje lucrătorilor retailerului”. Chestiunile de integritate sunt, 
spune Ioniţă, de asemenea bine venite. 


„Sunt prevăzute şi alte anexe cu detaliile necesare logisticii - un 
excel cu ce înseamnă un palet de marfă (ce greutate are, câte 
baxuri sunt efectiv). După ce ai rezolvat toate acestea, semnezi 
contractul şi teoretic ar trebui să începi livrările”. 


„Ce trebuie să înţelegem este că din start contractele sunt făcute 
în avantajul retailerilor. Mai exact, ai nişte clauze care te 
defavorizează. Avantajul lor este că sunt foarte mulţi producători 
care vor să intre în relaţii de afaceri cu ei şi sunt foarte mulţi care 
ar accepta şi ar semna în aproape orice condiţii. Aşa că nu ai prea 
mult de ales decât să accepţi condiţiile impuse”. 


Responsabilitatea în afaceri? Victima 
relaţiei asimetrice 


„Când am început relaţia de afaceri cu Profi, am fost listat cu 10 
articole. Din aceste 10, în mai puţin de şase luni au delistat şapte şi 
m-au lăsat pe rafturi doar cu trei. N-a existat un motiv pentru asta. 
Pur şi simplu comanda îţi vine schimbată, nu ţi se comunică nimic, 
rămâi cu stocurile şi cu pierderea. Fix asta se întâmplă în mediul 
acesta de business”, susţine antreprenorul. 


„Contractual, ei pot face asta, iar producătorii nu au cum să se 
protejeze. Este simplu: accepţi contractul lucrezi cu noi, nu-l 
accepţi nu avem cum să te listăm. Chiar dacă condiţiile 

contractuale impuse de retailer sunt in contradictoriu cu legile 
privind concurenţa neloială, este ca şi cum retailerii îşi fac 
propriile legi şi dacă ai semnat, renunţi la orice protecţie 
legislativă. lar responsabilitatea în afaceri este doar o chestiune 
pompoasă pe care unii o trec pe site uri doar cu scop de 
marketing”. 


Micile pierderi se adună 


„Apar tot felul de alte mici probleme” spune Ioniţă. „Spre 
exemplu, dacă este un om răuvoitor la recepţie, care vrea să ducă 
acasă un bax din ce produci tu, îţi spune că în loc de 200 de baxuri 
sunt doar 199. Tu, de la sute de kilometri distanţă, nu prea ai cum 
să conteşti asta. Şi orice antreprenor o să-şi spună: e doar un bax, 
dă-l încolo!” 


„Dar aceste baxuri se adună şi o să realizezi anual o pierdere de 
5% din cauza problemelor de transport sau că ţi se spune că marfa 
a ajuns uşor lovită. N-o să plăteşti 600 lei să aduci acasă o cutie 
din celălalt colţ al ţării astfel vei marca pierderea. Acest gen de 
lucruri se întâmplă, sunt situaţii reale. Şi da, eu am avut 5% 
pierderi în 2023 din aceste motive”, pretinde patronul de la 
Prăvălia D Art. 


De ce nu s-a retras din contract 


Întrebat de ce, dacă relaţia a fost atât de dificilă pe cât o descrie, 
nu s-a retras din contract, Florin loniţă a spus: „Un om de business 
se gândeşte la mai multe aspecte: în primul rând o relaţie 
contractuală implică responsabilitate pentru ambele părţi. De 
aceea eu am ţinut să respect contractul până la final ca un semn al 
aprecierii mele pentru încrederea arătată în calitatea produselor 
Prăvălia D Art”. 


„În al doilea rând prezenţa produselor noastre pe rafturile unui 
retailer de acest calibru ne conferă o imagine de partener serios şi 
reprezintă o confirmare a calităţii produselor noastre, care 
înseamnă foarte mult în negocierile viitoare. Şi nu în ultimul rând 


pentru clienţii români care au preferat produsele noastre 
autentice româneşti în faţa celor de import”. 


Ioniţă: Chiar dacă managementul nu știe, 
paguba mea este aceeași 


„Printre alte lucruri care ne-au surprins neplăcut în relaţia cu Profi 
au fost: nereturnarea contractelor semnate de retailer, ceea ce ar 
face grea căutarea dreptăţii în instanţe, schimbarea unilaterala a 
condiţiilor contractuale, respingerea ajustării preţurilor la nivelul 
pieţei împreuna cu neacordarea preavizului contractual de 60 de 
zile. Toate acestea ne-au generat pierderi de peste 300,000 RON”, 
susţine Ioniţă. 


„În 2023 am transmis retailerului de pildă că ni s-au mărit preţurile 
de achiziţie la zahăr cu 59%, la unt cu 32%, la frişcă cu 25%, la 
utilităţi cu 24%, lucruri pe care orice producător vi le poate 
confirma. Retailerul în loc să arate înţelegere şi să mi permită 
ajustarea preţului, acesta mi-a mărit taxele logistice cu 10% şi mi a 
impus în mod abuziv să menţin preţul setat în contract înca din 
2022, impunându mi să suport şi suma de 130.000 RON pentru 
eventuale pierderi”, spune antreprenorul local. „Mulţumesc 
oamenilor din comisiile parlamentare că s-au sesizat”, mai spune 
el. 


„Bineînţeles că managementul rețelei Profi poate să nu aibă 
informaţii despre modul în care angajaţii gestionează relaţiile cu 
furnizorii, lucru oarecum de înţeles ţinând cont de complexitatea 
fenomenului. Dar asta nu face mai mică paguba noastră”, a 
conchis loniţă. 


Abuzul retailerilor — sau de ce brand-urile 
românești nu rezistă în lanţurile de retail 
În locul celor de la Prăvălia D Art a fost listat un alt produs (asociat 


brandului Nestle) la un preţ dublu faţă de cel practicat de Prăvălia 
D Art. 


„Produsele mele se vindeau la preţul de 7,49 lei, cel nou se vinde 
la 11,99 lei -nu înţeleg din punct de vedere economic de ce 
retailerul ar face asta, având în vedere ca inflaţia cumulată a anilor 
2022 şi 2023 depăşeşte 24%, dar poate că cititorii acestui articol 
pot supoza”, spune nedumerit loniţă. 


Retailerii au neutralizat comerţul tradiţional reuşind să atragă 
majoritatea clienţilor oferind varietate de produse şi confortul de 
a le avea pe toate într un singur loc, conceptul international „one 
stop shop”. Acest nou concept este foarte deschis şi ca atare 
creează concurenţă inechitabila prin faptul că nu oferă protecţie şi 
susţinere antreprenorului român care are resurse mult mai 


Bogdan Stoica: $Smecheria ieftină a lui 


Mircea Geoană 

Mi-a picat simţul umorului pe jos auzindu-l pe Mircea Geoană 
spunând că nu şi-a anunţat oficial candidatura la prezidenţiale dar 
şi că nu e interesat „să contribuie la un joc restrâns al unor forțe 
politice care încearcă să continue actualul regim sub o formă 

noua. 


Cum ar veni, el nu e din politică, s-a născut sub un tanc NATO, 
dintr-o rachetă balistică şi un balon pe care scria „pace”. 


Cum ar veni, PSD cu ale lui treizecişi de procente nu reprezintă cel 
mai mare partid din România, ci o chestie marginală, restrânsă. 


Cum ar veni, el s-a ocupat doar cu ciclismul montan, colectatul de 
miere de Manuca şi fabricarea de zmee din hârtie japoneză. Nici o 


legătură cu „actualul regim”. 


Pentru mine a devenit clar că Mircea Geoană ţinteste acel 

electorat care n-a auzit de el şi căruia vrea să-i spună că e la fel de 
modern ca Drulă şi la fel de tânăr ca Simion. 


Asta deşi, de când a părăsit PSD-ul, Mircea Geoană a frecventat 
cercuri PSD, s-a înconjurat cu oameni din PSD şi lucrează cu 
oameni din PSD. Chiar la mine în sat, lansarea cărţii lui Geoană a 
fost făcută de un fost deputat PSD care are un partid social 
democrat plin de foşti pesedişti. 


Nu l-am văzut pe Geoană la cafele cu userişti, liberali, aurişti, sau 
cu ong-işti de mediu, de discriminare sau gay. Când mai apare în 
vreun cadru privat, nu ezită să folosească costume, cravate, 
cuvinte şi gesturi specifice PSD. 


Parcă-l văd pe Cezar Ouatu, românul din părinţi români care l-au 
crescut la Ploieşti spunând că e italian pe scena unui concurs de 
talente internaţional, doar pentru că a petrecut doi ani în ţara lui 
Da Vinci. 


De ce face Geoană asta ştiu şi câinii de pe Kiseleff: rămaşi cu bube 
şi alergii severe de la intoxicația cu lon Iliescu, românii se feresc ca 
de dracu' să mai voteze un pesedist la preşedinţie. Dacă se aşează 
la masa lui Ciolacu, Mircea Geoană se autoreduce la cota 
electorală a acestui partid. lar el vrea mai mult. De-asta se auto- 
neagă ca născut şi crescut în Pantelimonul politicii româneşti. 
Problema e - aşa cum bine zice filozoful antic 5Ocents - că poţi 
scoate un om din ghetou, dar nu poţi scoate ghetoul din om. 


+deputat psd ion iliescu mircea geoana +oamenii psd 

